**Ασκήσεις Γλώσσας Ε΄**

**(Κύριες και δευτερεύουσες προτάσεις)**

       Η πρόταση που έχει ένα ολοκληρωμένο νόημα και μπορεί να σταθεί στο λόγο μόνη της λέγεται κύρια ή, αλλιώς, ανεξάρτητη.  
       Η πρόταση που δεν μπορεί να σταθεί στο λόγο μόνη της λέγεται δευτερεύουσα, ή, αλλιώς, εξαρτημένη.  
       Οι δευτερεύουσες προτάσεις μπορεί να είναι ειδικές (εισάγονται με: ότι, πως, που), ενδοιαστικές (μη(ν), μήπως), βουλητικές (να), πλάγιες ερωτηματικές (αν, ποιος, πόσος, πότε, πού, τι κ.ά.), χρονικές (αφού, ενώ, καθώς, μόλις, όταν, σαν κ.ά.), αιτιολογικές (επειδή, διότι, γιατί, μια και, μια που κ.ά.), τελικές (για να, να, με σκοπό να κ.ά.), συμπερασματικές ή αποτελεσματικές (ώστε, που, ώστε να κ.ά.), υποθετικές (αν (εάν), άμα κ.ά.) και εναντιωματικές (αν και, μολονότι, παρόλο που κ.ά.)  
 1. Κύκλωσε τις κύριες, υπογράμμισε τις δευτερεύουσες και γράψε τι είδους είναι οι εξαρτημένες.  
Δε θα έρθω μαζί σου, γιατί είμαι κουρασμένος. \_\_\_\_\_\_\_\_\_\_\_\_\_\_\_\_\_\_\_\_\_  
Αν πεινάς, φάε κάτι. \_\_\_\_\_\_\_\_\_\_\_\_\_\_\_\_\_\_\_  
Μόλις χτυπήσει το κουδούνι, τα παιδιά τρέχουν στην αυλή. \_\_\_\_\_\_\_\_\_\_\_\_\_\_\_  
Αν δε με βρεις εκεί, να πας στον δεύτερο όροφο. \_\_\_\_\_\_\_\_\_\_\_\_\_\_\_\_\_  
Οι γονείς μας εργάζονται σκληρά, για να μας προσφέρουν τα απαραίτητα. \_\_\_\_\_\_\_\_\_\_\_\_\_\_\_\_\_  
Θέλω να πιω κάτι, επειδή δίψασα. \_\_\_\_\_\_\_\_\_\_\_\_\_\_\_\_\_\_\_  
Πάρ΄το μαζί σου, αν σου αρέσει. \_\_\_\_\_\_\_\_\_\_\_\_\_\_\_\_\_\_\_\_\_\_  
Δε μου είπες πού έβαλες το βιβλίο μου.\_\_\_\_\_\_\_\_\_\_\_\_\_\_\_\_\_\_\_  
Φοβάμαι μήπως πάρω κακούς βαθμούς. \_\_\_\_\_\_\_\_\_\_\_\_\_\_\_\_\_\_\_\_  
Θέλω να παίξω κι εγώ μαζί σας. \_\_\_\_\_\_\_\_\_\_\_\_\_\_\_\_\_\_\_\_\_  
Σαν το αποφάσισε, έφυγε τρέχοντας. \_\_\_\_\_\_\_\_\_\_\_\_\_\_\_\_\_\_\_\_\_  
Παριστάνει τον πλούσιο, ενώ δεν έχει χρήματα. \_\_\_\_\_\_\_\_\_\_\_\_\_\_\_\_\_\_\_  
Έχω κουραστεί πάρα πολύ, ώστε σκέφτομαι να φύγω. \_\_\_\_\_\_\_\_\_\_\_\_\_\_\_\_\_\_\_

Κάνε κλικ στο δεξί σύνδεσμό και παίξε το παιχνίδι με τις κύριες και δευτερεύουσες προτάσεις.

<http://users.sch.gr/ipap/Ellinikos%20Politismos/Yliko/askisis%20nea/kiries-deutereuouses/kiries-deutereuouses-1.htm>